Համաժողովին, որին մասնակցում էին Հայաստանի, Վրաստանի, Ադրբեջանի, Բելառուսի և Ուկրաինայի ներկայացուցիցչները, Երևանի քաղաքապետարանի «Երևան քաղաքի կառավարման տեխնոլոգիաների կենտրոն» ՓԲ ընկերության տնօրեն Սարգիս Մանուկյանն անդրադարձել է անցած տարվա նոյեմբերին նույն ձևաչափով կայացած հանդիպման ընթացքում իր իսկ առաջարկած «Խելացի քաղաք» (Smart City) նախագծին, որը քսան առաջարկների շարքում ընդգրկվել էր լավագույն եռյակում և կյանքի կոչվելու հնարավորություն ստացել: Քննարկվել են վերոնշյալ նախագծի իրականացման առաջնահերթությունները: Երևանի քաղաքապետարանի ներկայացրած նախագիծը (BIG DATA FOR URBAN PLANNING) հավանության է արժանացել համաժողովի մասնակիցների մեծամասնության կողմից, որի իրականացմանը՝ խորհրդատուի ներգրավման ֆինանսավորման և հետագայում ծրագրի իրականացման հարցերում աջակցություն է հայտնել Գերմանիայի միջազգային համագործակցության ընկերությունը (GIZ):